Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 587/14/3304	Nové Mesto nad Váhom, 26.11.2014
EEČ : 2-24-70-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Trestné stíhanie bolo začaté na skutkovom základe, žeako otec mal. XXXXX, nar. XXXXX v Bošáci a inde, v období od 1.12.2012  doposiaľ si riadne neplnil vyživovaciu povinnosť vyplývajúcu mu z ust. § 62 Zákona o rodine a z rozsudku Okresného súdu Nové Mesto nad Váhom č.k. XXXXX zo dňa XXXXX ktorým mu súd určil vyživovaciu povinnosť na mal. XXXXX v sume 130,- eur mesačne  k rukám matky XXXXX, túto riadne neplnil, s výnimkou obdobia od 1.12.2012 do 16.12.2013, kedy uhrádzal výživné v sume 30 Eur,  hoci  v sledovanom období  od 1.5.2011 do 28.5.2014 bol nezamestnaný a poberal podporu v nezamestnanosti v sume 188 Eur týždenne v Írsku,  čím spôsobil dlh na výživnom v sume 2470 ,- Eur  k rukám matky, napriek tomu, že rozsudkom Okresného súdu Nové Mesto nad Váhom sp.zn. XXXXX zo dňa XXXXX právoplatným dňa XXXXX bol odsúdený pre prečin zanedbania povinnej výživy podľa § 207 ods. 1,3 písm. b/  Trestného zákona  

lebo zanikla trestnosť činu

Odôvodnenie:
	Vyšetrovateľ Okresného riaditeľstva  PZ v Novom Meste nad Váhom Odbor kriminálnej polície Nové Mesto nad Váhom   uznesením sp. zn. ORP- XXXXX zo dňa  XXXXX podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1,3 písm. c/   Trestného zákona .     

	Uznesením  zo dňa  24.9.2014 vyšetrovateľ  PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1,3 písm. b, c/  Trestného zákona s poukazom na § 138 písm. b/ Trestného zákona   na skutkovom základe uvedenom vo výrokovej časti uznesenia. 

	Obvinený XXXXX uviedol, že vie o svojej vyživovacej povinnosti k dcére Adriane. V Írsku dostával podporu 188 Eur týždenne, túto poberal do 28.3.2014. Následne uviedol, že dňa 14.11.2014 v Uni Credit banke v Novom Meste na dVáhom uhradil sumu 3000 Eur. Dlžná suma je 2730 Eur, ale pre istotu vložil viac, aby nič nechýbalo. Prístup k výberom má len matka XXXXX. 

  Svedkyňa  a poškodená XXXXX potvrdila, že bývalý priateľ XXXXX jej posielal sumu 30 Eur od rozhodnutia Okresného súdu v Novom Meste nad Váhom  do decembra 2013. Poslednýkrát poslal výživné dňa 16.12.2013 v sume 30 Eur. Odvtedy neposlal žiadne výživné. Teda výživné plnil len čiastočne do 16.12.2013.Následne potvrdila, že dňa 14.11.2014 XXXXX vložil na jej vkladnú knižku sumu 3000 Eur, pričom toto prevyšuje dlh na výživnom za obdobie od 1.12.2012 do 14.11.2014. XXXXX teda nemá žiadny dlh na výživnom. 

	Z listinných dôkazov je potrebné poukázať na rozsudok Okresného súdu  Nové Mesto nad Váhom č. k. XXXXX zo dňa XXXXX , uznesenie Najvyššieho súdu SR sp.zn. XXXXX , rozsudok Okresného súdu v Novom Meste nad Váhom sp.zn. 2T/162/2012-196 uznesenie Krajského súdu v Trenčíne sp.zn. 2 To/46/2014-203, správu  Úradu práce, sociálnych vecí a rodiny Nové Mesto nad Váhom a potvrdenie o vklade v hotovosti na sumu 3000 Eur.       

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 207 ods. 3 písm. b/ Trestného zákona sa páchateľ potrestá, ak spácha čin uvedený v odseku 1 alebo 2 závažnejším spôsobom konania. 

Podľa § 207 ods. 3 písm. c/ Trestného zákona sa páchateľ potrestá, ak spácha čin uvedený v odseku 1 alebo 2 hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený. 

	Podľa § 138 písm. b/ Trestného zákona závažnejším spôsobom konania sa rozumie páchanie trestného činu po dlhší čas. 

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený XXXXX si neplnil v období od 1.12.2012 vyživovaciu povinnosť na mal. XXXXX vyplývajúcu mu z rozsudku Okresného súdu Nové Mesto nad Váhom  č. k. XXXXX zo dňa XXXXX, ktorým mu bola určená vyživovacia povinnosť na dcéru Adrianu v  sume 130,-  mesačne  k rukám matky XXXXX, čím spôsobil dlh na výživnom  v sume 2470,- Eur .  Následne však  obvinený XXXXX dlžné výživné  v plnej výške uhradil,  čo potvrdila vo výpovedi aj svedkyňa  a poškodená XXXXX.   

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobu trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Mezovská
prokurátorka